
О Б Щ И Н С К И   С Ъ В Е Т  -  Д И М О В О
Тел. 09341/2260; тел/ факс  094/601272; e-mail: obs_dimovo@abv.bg
п.к 3750  гр. Димово, ул.”Георги Димитров” № 137
РЕШЕНИЕ№24
взето с Протокол № 3 /28.12.2023 година
ОТНОСНО: Предложение за определяне на възнаграждение на общинските съветници към Общински съвет – Димово за мандат 2023-2027г.

На основание: чл  34, ал. 1 и ал. 2 от Закон за местното самоуправление и местната администрация

ОБЩИНСКИ СЪВЕТ – ДИМОВО
РЕШИ:
Определя трудово възнаграждение на общинските съветници към Общински съвет – Димово за мандат 2023-2027г., както следва:

1. Възнаграждението на Общинския съветник се определя за изпълнението на неговите задължения, включително срещи с избиратели, разработване и предлагане на решения по местни проблеми, запознаване с постъпилите материали, обсъждане с експерти и консултанти, подготовка на заседания на Общинския съвет и участие в тях, както и в работата на неговите комисии.

2. Пътните и други разноски, направени от общинския съветник във връзка с работата му в Съвета, се поемат от бюджета на общината съгласно Наредбата за командировки и заповед за командировка от Председателя на общинския съвет.
 3. Размера на възнаграждението на общинския съветник по т. 1 за един месец да бъде в размер на 70 на сто от средната брутна работна заплата в общинската администрация за съответния месец.
4. При отсъствие на общински съветник от заседание на постоянна комисия към ОбС Димово, месечното му възнаграждение се намалява с 15% .

 5. При извършване на поименна проверка на присъстващите съветници на заседание на ОбС Димово, съгласно чл. 21, ал. 9 от досега действащия Правилник на ОбС, на отсъстващите се намалява месечното възнаграждение с 10%.

 6. Заплащането на предходните точки става на база протоколите от проведени заседания на Общинския съвет и съответните постоянни комисии. 
7. Общинския съветник не получава възнаграждение при отсъствие от всички обявени през календарния месец заседания на ОбС и на постоянните комисии, в които участва.

МОТИВИ  Съгласно нормативните разпоредби общинският съветник получава възнаграждение, който размер се определя с решение на Общинския съвет, прието с мнозинство повече от половината от общият брой на съветниците. Общият размер на възнаграждението не може да надвишава 70 на сто от средната брутна работна в общинска администрация – Димово за последния месец от предходното тримесечие. Средствата за заплати са осигурени в бюджета на общината.
На основание чл.45, ал. 3 от ЗМСМА и чл. 59, ал. 2 т. 7 от АПК и чрез Общински съвет Димово решението може да бъде обжалвано в 14 дневен срок пред Административен съд Видин.
ОЛЕГ МИКОВ

Председател на Общински съвет - Димово
